**รายงานการประชุมสภาองค์การบริหารส่วนตำบลบุพราหมณ์**

**สมัยวิสามัญ สมัยที่ ๓ ครั้งที่ ๒ ประจำปี พ.ศ. ๒๕๖๒**

**วันจันทร์ที่ ๒๓ ธันวาคม พ.ศ. ๒๕๖๒ เวลา ๑๐.๐๐ น.**

**ณ ห้องประชุมองค์การบริหารส่วนตำบลบุพราหมณ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายฉลอง แย้มจันทึก | ประธานสภาฯ | *ฉลอง แย้มจันทึก* |  |
| ๒ | นายมนต์ชัย ประชุมชน | รองประธานสภาฯ | *มนต์ชัย ประชุมชน* |  |
| ๓ | นายเสนอ เจริญราษฎร์ | สมาชิกสภาฯ หมู่ที่ 1 | *เสนอ เจริญราษฎร์* |  |
| ๔ | นายสมจิตร์ กัลลา | สมาชิกสภาฯ หมู่ที่ 2 | *สมจิตต์ กัลลา* |  |
| ๕ | นางสาวยุพิน มาลัย | สมาชิกสภาฯ หมู่ที่ 2 | *ยุพิน มาลัย* |  |
| ๖ | นายสงกรานต์ ป้องหอม | สมาชิกสภาฯ หมู่ที่ 3 | *สงกรานต์ ป้องหอม* |  |
| ๗ | นายโสริยา สิงห์เคน | สมาชิกสภาฯ หมู่ที่ 3 | *โสริยา สิงห์เคน* |  |
| ๘ | นายประโยชน์ ช่างไม้ | สมาชิกสภาฯ หมู่ที่ 4 | *ประโยชน์ ช่างไม้* |  |
| ๙ | นายสมครบ สุมะหิงพันธ์ | สมาชิกสภาฯ หมู่ที่ 5 | *สมครบ สุมะหิงพันธ์* |  |
| ๑๐ | นายดาว ช่อทองสุวรรณ์ | สมาชิกสภาฯ หมู่ที่ 6 | *ดาว ช่อทองสุวรรณ์* |  |
| ๑๑ | นายสุวัฒน์ กองธรรม | สมาชิกสภาฯ หมู่ที่ 6 | *สุวัฒน์ กองธรรม* |  |
| ๑๒ | นางสมหมาย พิมรัตน์ | สมาชิกสภาฯ หมู่ที่ 7 | *สมหมาย พิมรัตน์* |  |
| ๑๓ | นายมานพ นาทสูงเนิน | สมาชิกสภาฯ หมู่ที่ 9 | *มานพ นาทสูงเนิน* |  |
| ๑๔ | นายสุนทร ปั้งจันอัด | สมาชิกสภาฯ หมู่ที่ 9 | *สุนทร ปั้งจันอัด* |  |
| ๑๕ | นายสวงค์ ฉิมกิ่ง | สมาชิกสภาฯหมู่ที่ 10 | *สวงค์ ฉิมกิ่ง* |  |
| ๑๖ | นายธนนท์ ทานกิ่ง | สมาชิกสภาฯหมู่ที่ 10 | *ธนนท์ ทานกิ่ง* |  |
| ๑๗ | ส.ต.ท.เดชา วรรณมร | เลขานุการสภาฯ | *เดชา วรรณมร* |  |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| 1 | นายจารุวัฒน์ ลักษณะพรมราช | สมาชิกสภาฯ หมู่ที่ 5 | ลา |
| 2 | นายธนวัฒน์ บุตรดีวงษ์ | สมาชิกสภาฯ หมู่ที่ 7 | ลา |
| 3 | นายกฤติ อาบพรมราช | สมาชิกสภาฯ หมู่ที่ 8 | ลา |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายธัญญา แสงสวรรค์ | นายกอบต.บุพราหมณ์ | *ธัญญา แสงสวรรค์* |  |
| 2 | นางสาววิริยา แสงสวรรค์ | รองนายกฯ | *วิริยา แสงสวรรค์* |  |
| 3 | นางสาวปวีณา ขอมีกลาง | เลขานุการนายก อบตฯ | *ปวีณา ขอมีกลาง* |  |
| 4 | นางสาวจารุวรรณ์ หลิตากิจ | ผู้อำนายการกองคลัง | *จารุวรรณ์ หลิตากิจ* |  |

**เริ่มประชุมเวลา** เวลา ๑๐.๐๐ น.

ประธานสภาฯ เมื่อสมาชิกสภาฯ มาครบองค์ประชุมแล้ว ผมขอเปิดการประชุมสภาองค์การบริหารส่วนตำบลบุพราหมณ์สมัยวิสามัญ สมัยที่ ๓ ครั้งที่ ๒ ประจำปี 256๒ ตามระเบียบวาระการประชุม ดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

ประธานสภาฯ - เรื่องนายจารุวัฒน์ ลักษณะพรมราช สมาชิกสภาองค์การบริหารส่วนตำบล บุพราหมณ์ หมู่ที่ ๕ นายธนวัฒน์ บุตรดีวงษ์ สมาชิกสภาองค์การบริหารส่วนตำบลบุพราหมณ์ หมู่ที่ ๗ และนายกฤติ อาบพรมราช สมาชิกสภาองค์การบริหารส่วนตำบลบุพราหมณ์ หมู่ที่ ๘ ขอลาการประชุมเนื่องจากติดธุระ

- เรื่อง ร.ต.อ.ชาญ มณีเวียง เจ้าหน้าที่ตำรวจประจำอยู่ที่สถานีตำรวจวังขอนแดงได้ถึงแก่กรรมตั้งศพไว้สำนักสงฆ์วังขอนแดง วันนี้หลังจากเลิกประชุมแล้ว ขอเชิญทุกท่านไปร่วมเคารพศพพร้อมกันนะครับ

มติที่ประชุม รับทราบ

**ระเบียบวาระที่ ๒ เรื่อง รับรองรายงานการประชุม**

ประธานสภาฯ ตามรายงานการประชุมสภาองค์การบริหารส่วนตำบลบุพราหมณ์ สมัยวิสามัญ สมัยที่ ๓ ครั้งที่ ๒ ประจำปี ๒๕๖๒ เมื่อวันที่ ๒๓ ธันวาคม พ.ศ. ๒๕๖๒

(รายละเอียดตามเอกสารที่แจก)

**มติที่ประชุม** สมาชิกสภาฯ มีมติรับรองเป็นเอกฉันท์

**ระเบียบวาระที่ ๓ เรื่องกระทู้ถาม**

ไม่มี

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

ไม่มี

**ระเบียบวาระที่ ๕ เรื่องที่เสนอใหม่**

**๕.๑** เสนอขออนุมัติจ่ายขาดเงินสะสม ประจำปีงบประมาณ พ.ศ.256๒

จำนวน 4 โครงการ รวมเป็นเงิน ๑,๔๙๘,๕๐๐ บาท

เลขานุการสภาฯ ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น (ฉบับที่ ๔)พ.ศ.25๖๑ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไขดังต่อไปนี้ (๑) ให้กระทำได้เฉพาะกิจการที่อยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด (๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว (๓) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น (๔) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้แล้วเสร็จภายในระยะเวลาไม่เกินหนึ่งปีถัดไป หากไม่ดำเนินการภายในระยะเลาที่กำหนดไว้ให้การใช้จ่ายเงินสะสมนั้นเป็นอันพับไป ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

มติที่ประชุม รับทราบ

ประธานสภาฯ เมื่อทุกท่านทราบแล้ว ขอให้ท่านนายกฯนำเสนอหลักการและเหตุผลของโครงการที่จะเสนอขอจ่ายขาดเงินสะสมให้ที่ประชุมสภาพิจารณา ขอเรียนเชิญครับ

นายกฯอบต. เรียนประธานสภาฯ สมาชิกสภาฯ ทุกท่าน ผมนายธัญญา แสงสวรรค์ นายก อบต.ขอรายงานสถานะทางการคลัง ขององค์การบริหารส่วนตำบลบุพราหมณ์ มีเงินสะสมคงเหลือสุทธิ ณ วันที่ ๒๐ ธันวาคม 256๒ จำนวนเงิน ๓๕,๒๔๗,๐๖๑.๖๙ บาท ตามระเบียบกระทรวงมหาดไทย ว่าด้วยการรับเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ ๔ ) พ.ศ. 25๖๑ ข้อ 89 (๓) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น และ วรรคท้ายทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว ดังนั้น ก่อนจะนำเงินสะสมไปใช้ ให้องค์กรปกครองส่วนท้องถิ่นให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น ผู้บริหารได้เตรียมดำเนินการดังนี้

1. สำรองเป็นค่าใช้จ่ายด้านบุคลากร เป็นจำนวนเงิน ๓,๒๐๘,๒๔๐.๖๕ บาท
2. สำรองรายจ่ายประจำที่ต้องจ่ายให้ประชาชน เช่น เบี้ยยังชีพผู้สูงอายุ เบี้ยยัง ชีพผู้พิการและผู้ป่วยเอดส์ จำนวน 3 เดือน เป็นจำนวนเงิน ๓,๐๔๙,๕00.00 บาท
3. สำรองจ่ายกรณีสาธารณภัย 10% เป็นจำนวนเงิน ๒,๘๙๘,๙๓๒.๑๐ บาท

คงเหลือเงินสะสมที่นำไปใช้จ่ายได้ ๒๖,๐๙๐,๓๘๘.๙๔ บาท

ดังนั้น เพื่อให้การบริหารจัดการด้านบริการชุมชนและสังคม ช่วยเหลือและบรรเทาทุกข์ ความเดือนร้อนของประชาชน จึงขอเสนอโครงการให้สภาองค์การบริหารส่วนตำบลบุพราหมณ์พิจารณาอนุมัติจ่ายขาดเงินสะสม จำนวน ๔ โครงการดังนี้ ๑. โครงการขอจัดซื้อรถพยาบาลฉุกเฉิน (รถกระบะ) ปริมาณกระบอกสูบไม่ต่ำกว่า ๒,๔๐๐ ซีซี หรือกำลังเครื่องยนต์สูงสุดไม่ต่ำกว่า ๑๑๐ กิโลวัตต์ จำนวน ๑ คัน ตั้งไว้ ๑,๐๐๐,๐๐๐ บาท เพื่อจ่ายเป็นค่าจัดซื้อรถพยาบาลฉุกเฉิน (รถกระบะ) ปริมาณกระบอกสูบไม่ต่ำกว่า ๒,๔๐๐ ซีซี หรือกำลังเครื่องยนต์สูงสุดไม่ต่ำกว่า ๑๑๐ กิโลวัตต์ จำนวน ๑ คัน โดยมีคุณลักษณะเฉพาะสังเขปดังนี้ ๑) เครื่องยนต์ดีเซล ๔ สูบ พร้อมอุปกรณ์มาตรฐาน ๒) มีประตูด้านหลังปิด – เปิด สำหรับยกเตียงผู้ป่วยเข้า – ออก ๓) มีตู้เก็บท่อ บรรจุก๊าซไม่น้อยกว่า ๒ ท่อ ที่แขวนน้ำเกลือ ๔) ห้องพยาบาลมีตู้ใส่อุปกรณ์และเวชภัณฑ์ ๕) มีวิทยุคมนาคม VHF/FM ๒๕ วัตต์พร้อมอุปกรณ์ ๖) เครื่องสัญญาณไฟฉุกเฉินยนต์พร้อมเครื่องขายเสียง ๗) คุณลักษณะเฉพาะอุปกรณ์การแพทย์ประกอบ ๗.๑ เตียงนอนโลหะผสม แบบมีล้อเลื่อน ปรับเป็นรถเข็นได้ ๗.๒ ชุดช่วยหายใจชนิดใช้มือบีบสำหรับเด็กและผู้ใหญ่ ๗.๓ เครื่องส่องกล่องเสียงและเครื่องดูดของเหลวใช้กับไฟรถยนต์ ๗.๔ เครื่องวัดความดันโลหิตชนิดติดผนัง ๗.๕ ชุดป้องกันกระดูกคอเคลื่อน ๗.๖ ชุดเฝือกลม ๗.๗ ชุดให้ออกซิเจนชนิด Pice Line สำหรับส่งท่อก๊าซ ๗.๘ อุปกรณ์ดามหลังชนิดสั้น ๗.๙ เก้าอี้เคลื่อนย้ายผู้ป่วยชนิดพับได้ ๗.๑๐ ครอบหลังคาทรงสูงพร้อมติดตั้งเครื่องปรับอากาศ

ปรากฏอยู่ในแผนพัฒนาท้องถิ่น (พ.ศ. ๒๕๖๑ – ๒๕๖๕) แผนงานการรักษาความสงบภายใน หน้า ๑๓๘

๒. โครงการปรับปรุงถนนลูกรังโดยลงหินคลุก หมู่ที่ ๔ บ้าน กม ๘๐ งบประมาณ ๔๙๙,๕๐๐ บาท เพื่อจ่ายเป็นค่าปรับปรุงถนนลูกรังโดยลงหินคลุก (คุ้มบ้านผางาม จากบ้านทะเลหมอกเดิมไปทางน้ำตกเวฬุวัล) จำนวน ๘๑๔ ลูกบาศก์เมตร เกลี่ยแต่งกลบตามหลุมบ่อ พร้อมป้ายโครงการ รายละเอียดตามแบบและใบประมาณการของ อบต.กำหนด ปรากฏอยู่ในแผนพัฒนาท้องถิ่น (พ.ศ. ๒๕๖๑ – ๒๕๖๕) เพิ่มเติมครั้งที่ ๑ หน้า ๑

๓. โครงการปรับปรุงถนนลูกรังขนาด ๖ เมตรโดยลงหินคลุก หมู่ที่ ๖ บ้านวังขอนแดง งบประมาณ ๔๙๙,๕๐๐ บาท เพื่อจ่ายเป็นค่าปรับปรุงถนนลูกรังโดยลงหินคลุก ( จากบ้านนายจวน ปั้งกระโทก ถึงนานายสมภพ ไพรเถื่อน) จำนวน ๘๑๔ ลูกบาศก์เมตร เกลี่ยแต่งกลบตามหลุมบ่อ พร้อมป้ายโครงการ รายละเอียดตามแบบและใบประมาณการของ อบต.กำหนด ปรากฏอยู่ในแผนพัฒนาท้องถิ่น (พ.ศ. ๒๕๖๑ – ๒๕๖๕) หน้า ๗๗

๔. โครงการลงหินคลุก หมู่ที่ ๘ บ้านวังใหม่ งบประมาณ ๔๙๙,๕๐๐ บาท เพื่อจ่ายเป็นค่าลงหินคลุก (จากไร่นายอาทิตย์ ถึงไร่นายทัน ) จำนวน ๘๑๔ ลูกบาศก์เมตร

เกลี่ยแต่ง พร้อมป้ายโครงการ รายละเอียดตามแบบและใบประมาณการของ อบต.กำหนด ปรากฏอยู่ในแผนพัฒนาท้องถิ่น (พ.ศ. ๒๕๖๑ – ๒๕๖๕) หน้า ๘๘

มติที่ประชุม ที่ประชุมได้ใช้เวลาสอบถามและแสดงความคิดเห็นกันอย่างกว้างขวางเป็นเวลานานพอสมควรแล้วจึงมีมติอนุมัติเป็นเอกฉันท์

**ระเบียบวาระที่ 6 เรื่องอื่นๆ**

ประธานสภาฯ ในวาระนี้ที่ประชุมมีเรื่องอะไรที่จะเสนอต่อที่ประชุมอีกหรือไม่

นายเสนอ เจริญราษฎร์ เรียนประธานสภาฯ นายก อบต.ฯ สมาชิกสภาฯ และผู้เข้าร่วมประชุมทุกท่าน ผม ส.อบต. หมู่ที่ ๑ ผมขอเสนอให้สมาชิกสภาฯ เป็นคณะกรรมการตรวจรับพัสดุ โครงการจ่ายขาดทั้งสองท่าน ครับ

ประธานสภาฯ ท่าน ส.อบต. หมู่ที่ ๑ เสนอให้สมาชิกสภาฯ เป็นคณะกรรมการตรวจรับพัสดุ โครงการจ่ายขาดทั้งสองท่าน ขอผู้รับรองด้วย

นายสุนทร ปั้งจันอัด ผมสมาชิกสภาฯหมู่ที่ ๙ ขอรับรองครับ

นายธนนท์ ทานกิ่ง ผมสมาชิกสภาฯหมู่ที่ ๑๐ ขอรับรองครับ

ประธานสภาฯ สำหรับคำเสนอนี้ผมเห็นด้วยเพราะโครงการจ่ายขาดเป็นโครงการที่จำเป็นเร่งด่วนจะได้เป็นการประหยัดเวลาในการรอขอรายชื่อผู้ที่จะมาเป็นกรรมการจากประชาคมหมู่บ้านเป็นการลดขั้นตอน มีสมาชิกสภาฯ ท่านใดจะเสนอเป็นอย่างอื่นอีกหรือไม่

นายสมครบ สุมะหิงค์พันธ์ เรียนประธานสภาฯ นายก อบต.ฯ สมาชิกสภาฯ และผู้เข้าร่วมประชุมทุกท่าน ผม ส.อบต. หมู่ที่ ๕ ผมขอเสนอให้เป็นไปตามความสมัครใจของสมาชิกสภาฯ ของแต่ ละหมู่บ้านจะได้ไหมครับ

ประธานสภาฯ เป็นข้อเสนอที่ดีดังนั้นผมขอให้สมาชิกสภาฯได้ปรึกษาหารือกันก่อนและขอมติด้วยเชิญครับ

มติที่ประชุม ที่ประชุมปรึกษากันแล้วมีมติดังนี้ สมาชิกสภาฯพร้อมเป็นกรรมการทั้งสองท่าน คือ หมู่ที่ ๒,๓,๔,๕,๖,๘,๙,๑๐ และหมู่ที่สมาชิกสภาฯร่วมกับผู้ที่มีความรู้ ความสามารถเหมาะสมในหมู่บ้านคือ หมู่ที่ ๑,๗ มีมติเห็นชอบเป็นเอกฉันท์

ประธานสภาฯ เมื่อที่ประชุมไม่มีเรื่องอะไรแล้ว ผมขอนัดประชุมครั้งหน้าวันที่ ๒๗ ธันวาคม ๒๕๖๒เวลา ๑๓.๐๐ น ณ.ห้องประชุมสภาองค์การบริหารส่วนตำบลบุพราหมณ์ และขอขอบคุณทุกท่านที่มาร่วมประชุมวันนี้ ได้เวลาอันสมควรแล้วผมขอปิดประชุม

ปิดประชุมเวลา ๑๑.๕๕ น.

ส.ต.ท.

(เดชา วรรณมร)

เลขานุการสภาองค์การบริหารส่วนตำบลบุพราหมณ์/ผู้บันทึกรายงานการประชุม

(นายเสนอ เจริญราษฎร์) ประธานคณะกรรมการตรวจรายงานการประชุม

(นายดาว ช่อทองสุวรรณ์) คณะกรรมการตรวจรายงานการประชุม

(นายสวงค์ ฉิมกิ่ง) เลขานุการคณะกรรมการตรวจรายงานการประชุม

(นายฉลอง แย้มจันทึก)

ประธานสภาองค์การบริหารส่วนตำบลบุพราหมณ์/ผู้ตรวจบันทึกรายงานการประชุม